Կրակոցներ Լենգլիում 2022

Կրակոցներ Լենգլիում 2022, Կանադայի Լենգլի քաղաքում 2022 թվականի հուլիսի 25-ին կատարված բազմաթիվ կրակոցներ մարդկային կորուստներով։ Կրակոցների հետևանքով զոհվել են երկու մարդ, ևս երկուսը վիրավորվել ենT։ Մարդասպանը ավելի ուշ հայտնաբերվել է Վիլոուբրուկ առևտրի կենտրոնի մոտ և սպանվել Լենգլիի Կանադայի թագավորական հեծյալ ոստիկանության և Արտակարգ իրավիճակների արձագանքման խմբի հետ փոխգործակցության արդյունքում։

Ընթացք 
Կանադայի Լոուեր Մեյնլենդ շրջանի արտակարգ իրավիճակների արձագանքման կենտրոնում առավոտյան ժամը 6:20 ահազանգ է ստացվում։ Զանգահարողը տեղեկացնում է, որ Լենգլիի կենտրոնում և թաղամասերից մեկում բազմաթիվ կրակոցներ են կատարվել և կան տուժածներ։

Ոստիկանության տարածած հայտարարության մեջ նշվում էր, որ փնտրվում է մուգ մազերով սպիտակամորթ տղամարդ՝ շագանակագույն Carhartt ֆիրմայի բանվորական արտահագուստով և կապտականաչ կամուֆլյաժ վերնաշապիկով՝ աջ թևի վրա կարմիր տարբերանշանով։ Տվյալների համաձայն հրաձգությունը սկսվել է հուլիսի 25-ի կեսգիշերին Ֆրեյզեր մայրուղու վրա գտնվող խաղատան ավտոկայանատեղիում, որտեղ վիրավոր կնոջը գտել են ծանր վիճակում։ Առավոտյան ժամը 3:00 սահմաններում 200-րդ փողոցի և  64-րդ պողոտայի խաչմերուկում հայտնաբերվել է տղամարդու դիակ։ Ըստ երևույթին այդտեղից կրակողը շարժվել է դեպի Լենգլի ավտոբուսային հանգույց Լոգան պողոտայիմոտ  և առավոտյան ժամը 5։ 00-ի սահմաններում մահացու վիրվորում հասցրել երկրորդ տղամարդուն։ Այնուհետև ժամը 5:45-ի սահմաններում հանցագործը սպիտակ մեքենայով շարժվել է Լենգլիի Վիլոուբրուկ առևտրի կենտրոնի մոտ։ Այնտեղ նա վիրավորել է մեկ այլ տղամարդու՝ կրակելով նրա ոտքին։ Ժամը 07:20 հանցագործը մահացել է նույն վայրում ոստիկանների հետ փոխհրաձգության արդյունքում։ Պարզվեց, որ մարդասպանը 28 ամյա Ջորդան Դանիել Գոգինն էր Բրիտանական Կոլումբիա նահանգի Սարի քաղաքից։ Զոհերից երեքը անօթևաններ էին։

Զոհեր 
Երկու զոհերն էին Փոլ Դեյվիդ Ուինը՝ 60 տարեկան և Սթիվեն Ֆերնեսը՝ 43 տարեկան։ 2022 թվականի հուլիսի 26-ին զոհերի հիշատակին նվիրված ոչ պաշտոնական արարողություն է տեղի ունեցել, որին մասնակցել է 100 մարդ։ Զոհերի հիշատակի համար ևս մեկ միջոցառում տեղի է ունեցել 2022 թվականի օգոստոսի 3-ին Իննես Քորներս Պլազայում։

Մյուս տուժածները երկու վիրավորներն էին՝ 26-ամյա կին և տղամարդ, որոնց բուժօգնություն են ցուցաբերել հիվանդանոցում և կյանքը փրկել։

Հանցագործ 
Հանցագործը 28 ամյա Ջորդան Դանիել Գոգինն էր Բրիտանական Կոլումբիա նահանգի Սարի քաղաքից, որը գտնվում է Լենգլիից արևմուտք։ Գոգինը քրեական անցյալ չուներ, բայց ոստիկանությունում գիտեին նրան մինչ հրաձգությունը, որովհետև նա հայտնվել էր Բրիտանական Կոլումբիայի դատարաններից մեկում որպես պատասխանող Դատական հայցը սկսվել էր 2020 թվականի նոյեմբերին, ներկայացվել էր մի կնոջ կողմից, որը վիրավորվել էր ավտովթարի արդյունքում։ Ըստ տուժածի 2018 թվականի սեպտեմբերի 15-ին Գոգինը միտումնավոր վրաերթի էր ենթարկել իրեն։

Անդրադարձ 
Հուլիսի 31-ին CBC News լրատվականի հոդվածում Մանիտոբայի առողջապահության նախկին նախարար Շերոն Բլեդին ենթադրում է, որ հանցագործը ոգեշնչված է եղել ամերիկացի հաղորդավար Ջո Ռոգանի անօթևանների վրա կրակելու վերաբերյալ փոդքաստից։

Օգոստոսի 3-ին զոհերի հիշատակին նվիրված արարողության ժամանակ անօթևանների շահերի պաշտպանության խմբի խոսնակը հանդես է եկել անօթևանություն ունեցող մարդկանց համար ապահով բնակարաններ հատկացնելու օգտին։ Լենգլիի քաղաքապետ Վալ Վան Դեն Բրուքն ասել է. «Մարդիկ չպետք է կենդանիների պես ապրեն փողոցներում։ Դա այնքան սխալ է»։

Ծանոթագրություններ

Արտաքին հղումներ 
Joint statement by John Horgan  and Mike Farnworth on the shootings

ԱԽՎ նախագծի հոդվածներ